Diari Oficial de la Generalitat Valenciana


Sumari del DOGV 6812, del 06-07-2012 (2012/6633)

RESOLUCIÓ de 2 de juliol de 2012, de la Subdirecció General de Personal Docent de la Conselleria d'Educació, Formació i Ocupació, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2012-2013, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6633


Data del document
:   02-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * concurs administratiu

RESOLUCIÓ de 2 de juliol de 2012, de la Subdirecció General de Personal Docent de la Conselleria d'Educació, Formació i Ocupació, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2012-2013, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana. [2012/6633]  
L'Orde de la Conselleria d'Educació de 19 de maig de 2009 establix l'organització, l'estructura i el funcionament d'un programa experimental plurilingüe a la Comunitat Valenciana (DOCV núm. 6034, de 12.06.2009).  
La norma mencionada establix que el programa experimental plurilingüe s'aplicarà en aquells centres educatius públics d'Educació Infantil i Educació Primària que, ubicats en l'àmbit territorial de la Comunitat Valenciana, determine la Conselleria d'Educació, Formació i Ocupació. Este programa, en el curs 2009-2010, es va aplicar al primer curs del segon cicle d'Educació Infantil en tres centres públics de la Comunitat Valenciana. En el curs 2010-2011 es van incloure en el programa tres centres públics més. En el curs 2011-2012 s'hi van mantindre els sis centres.   
Mitjançant la Resolució de 4 de maig de 2011, de la Direcció General d'Ordenació i Centres Docents, es determinen els centres de la Comunitat Valenciana que en el curs 2011-2012 van aplicar un programa experimental plurilingüe en centres educatius públics d'Educació Infantil i d'Educació Primària. Per al curs 2012-2013 s'hi mantenen els mateixos centres.  
El programa s'ha aplicat en este curs acadèmic al primer, segon i tercer curs del segon cicle d'Educació Infantil en tots els centres inclosos en el programa experimental plurilingüe. Este curs 2012-2013 s'amplia l'ensenyança en 1r de Primària en aquells centres en què es va aplicar el mencionat programa en el tercer curs del segon cicle d'Educació Infantil durant el curs 2011-2012.  
Així mateix, l'Orde de 19 de maig de 2009 preveu que la provisió del professorat en este programa es realitzarà, si és el cas, a través d'una comissió de servicis, i fixa els requisits de titulació, així com la consideració com a mèrit del maneig de les tecnologies de la informació i de la comunicació i l'experiència prèvia en projectes d'innovació.  
  
En virtut del que s'ha exposat i fent ús de les atribucions delegades en la Resolució de 20 d'abril de 2012 de la Subsecretaria de la Conselleria d'Educació, Formació i Ocupació sobre delegació de competències en determinats òrgans de la Conselleria d'Educació, Formació i Ocupació (DOCV núm. 6763, de 27 d'abril de 2012), esta Subdirecció General de Personal Docent ha resolt regular esta convocatòria, d'acord amb les bases següents:  
  
Base primera. Participants  
1. Poden participar de forma voluntària en este procediment d'adjudicació de llocs, en règim de comissió de servicis, els funcionaris de carrera del cos de mestres que estan habilitats en Primària i/o Educació Infantil, en situació de servici actiu, que ocupen llocs de treball amb caràcter definitiu en centres docents públics no universitaris dependents de la Generalitat de la Comunitat Valenciana i que posseïsquen alguna de les titulacions següents:  
a) Especialista o habilitat en anglés.  
b) Tindre superats, almenys, tres cursos de la llicenciatura en Filologia Anglesa i/o Traducció i Interpretació.  
c) Certificat Elemental expedit per les escoles oficials d'idiomes o certificat de Nivell Intermedi de les mateixes escoles (idioma anglés).  
d) Certificat del Nivell B1 d'una institució reconeguda a este efecte (idioma anglés).  
2. Els participants en esta convocatòria hauran d'estar en possessió del Certificat de Capacitació o del Títol de Mestre de Valencià excepte en el cas que el participant estiga habilitat en Filologia: Valencià.  
  
  
Base segona. Llocs de treball la provisió dels quals s'oferix  
Una vegada que la Direcció Territorial d'Educació de la província corresponent en cada cas determine els destins que es prorroguen, i considerant els centres inclosos en el programa, s'oferixen en esta convocatòria els següents llocs de treball:  
  
  
  
  
Base tercera. Format i ompliment de la petició  
Els qui desitgen participar en la convocatòria hauran de presentar l'oportuna instància, segons el model que es podrà obtindre en la pàgina web de la Conselleria d'Educació, Formació i Ocupació, acompanyada de la documentació que a continuació es detalla:  
a) En el cas que no conste en el Registre de Personal Docent de la Conselleria, còpia compulsada que acredite el compliment dels requisits per a participar en esta convocatòria assenyalats en la base primera d'esta convocatòria.  
b) Currículum on constaran els mèrits acadèmics, professionals i de formació, datat i firmat, així com la justificació documental dels mèrits al·legats.  
  
Base quarta. Presentació de les sol·licituds  
1. La instància, així com la resta de la documentació que l'acompanye, es dirigirà a la direcció territorial d'Educació, Formació i Treball de la província en el territori de la qual es trobe el centre a què opta el candidat i haurà de ser presentada en la dita direcció territorial. Aquells candidats que opten a més d'un centre hauran de presentar una sol·licitud en cada una de les direccions territorials corresponents.  
2. Finalitzat el termini de presentació de sol·licituds, per cap concepte s'alterarà la petició.   
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per este motiu lesionats els seus interessos i drets.  
  
Base quinta. Termini de presentació  
El termini de presentació d'instàncies serà de 10 dies hàbils a comptar de l'endemà de la publicació d'esta convocatòria en el Diari Oficial de la Comunitat Valenciana.  
Totes les condicions i requisits que s'exigixen en esta convocatòria s'han de tindre complits o reconeguts en la data de finalització del termini de presentació d'instàncies, excepte la tinença de destinació definitiva per a la qual la data de referència és l'1 de setembre de 2012.  
Una vegada transcorregut el termini de presentació d'instàncies, no serà possible desistir de les sol·licituds efectuades.  
Les destinacions adjudicades seran irrenunciables.  
  
Base sexta. Comissió de selecció  
1. Per a l'adjudicació de les destinacions cada direcció territorial d'Educació, Formació i Treball nomenarà una comissió de selecció formada per president, secretari i tres vocals. Per cada membre de la comissió es nomenarà un suplent. La composició de la comissió de selecció, amb els seus suplents, es farà pública en els taulers d'anuncis de les direccions territorials.  
2. Els membres de les comissions de selecció estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Base sèptima. Entrevista dels candidats  
Examinats els requisits dels candidats per a participar en el procediment de selecció, i acceptada la seua participació, els candidats seran citats a una entrevista en què seran valorats per la comissió corresponent, a la vista del currículum presentat i atenent els mèrits del candidat en relació amb el maneig de les tecnologies de la informació i de la comunicació, i l'experiència prèvia en projectes d'innovació, així com el seu domini de l'anglés.   
  
Base octava. Selecció i adjudicació de destins  
1. Les comissions de selecció elevaran les seues valoracions a la direcció territorial d'Educació, Formació i Treball corresponent, la qual formularà la proposta d'adjudicació de llocs en comissió de servicis a la Subdirecció General de Personal Docent.  
2. La Subdirecció General de Personal Docent, a proposta de la direcció territorial corresponent, publicarà la llista provisional d'adjudicació de destins en comissió de servicis en els taulers d'anuncis dels servicis centrals i direccions territorials de la Conselleria d'Educació, Formació i Ocupació.  
3. Els sol·licitants disposaran d'un termini de cinc dies naturals, comptats a partir del següent al de la publicació de l'esmentada llista, per a presentar reclamacions en les direccions territorials d'Educació, Formació i Treball, sense que puguen presentar-se documents addicionals als que van acompanyar la seua sol·licitud.  
4. Transcorregut el dit termini i una vegada examinades les reclamacions presentades, es publicarà la resolució incloent la llista definitiva d'adjudicació de destins en comissió de servicis en els taulers d'anuncis dels servicis centrals i direccions territorials de la Conselleria d'Educació, Formació i Ocupació.  
  
Base novena. Recursos  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la subsecretària de la Conselleria d'Educació, Formació i Ocupació en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Jutjat Contenciós Administratiu de València en el termini de dos mesos des de l'endemà de la publicació.  
  
València, 2 de juliol de 2012.- El subdirector general de Personal Docent, p. d. (R 20.04.2012 de la Subsecretaria de la Conselleria d'Educació, Formació i Ocupació, DOCV núm. 6763 de 27.04.2012.): Jesús Carbonell Aguilar.  
ANNEX I / ANEXO I  
  
Sol·licitud de participació en el procés de selecció per a la provisió de llocs de treball de mestres d'Educació Infantil i d'Educació Primària en centres inclosos en el programa experimental plurilingüe a la Comunitat Valenciana. Curs 2012-2013.  
  
Solicitud de participación en el proceso de selección para la provisión de puestos de trabajo de maestros de Educación Infantil y Educación Primaria en centros incluidos en el programa experimental plurilingüe en la Comunitat Valenciana. Curso 2012-2013.  
  
  
DADES PERSONALS / DATOS PERSONALES  
  
  
  
  
DADES PROFESSIONALS / DATOS PROFESIONALES  
  
  
  
CENTRE SOL·LICITAT / CENTRO SOLICITADO  
  
  
  
A la present sol·licitud ha d'adjuntar-se un currículum junt amb la documentació acreditativa dels mèrits al·legats.  
A la presente solicitud debe adjuntarse un currículum junto con la documentación acreditativa de los méritos alegados en el mismo.  
  
..., ... d ... de 2012  
  
FIRMA DEL SOL·LICITANT / FIRMA DEL SOLICITANTE  
  
  
  
  
  
  
  
  
DIRECTOR TERRITORIAL D'EDUCACIÓ, FORMACIÓ I TREBALL DE .....................................  
DIRECTOR TERRITORIAL DE EDUCACIÓN, FORMACIÓN Y TRABAJO DE ............................